Diari Oficial de la Generalitat Valenciana


Sumari del DOGV 9468, del 11-11-2022 (2022/10327)

Informació publica de l'aprovació d'informe ambiental i territorial estratègic, pel procediment simplificat, de la modificació puntual del Catàleg estructural de béns i espais protegits de naturalesa urbana de València, per a la incorporació de la fitxa de protecció del BRL Panells ceràmics amb motius florals, al carrer de Russafa, 53 (expedient 03856/2019/000198).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9468

Data del DOGV
:   11-11-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/10683


Organisme emissor
:   Ajuntament de València

Tipus de document
:   Anunci

Informació publica de l'aprovació d'informe ambiental i territorial estratègic, pel procediment simplificat, de la modificació puntual del Catàleg estructural de béns i espais protegits de naturalesa urbana de València, per a la incorporació de la fitxa de protecció del BRL Panells ceràmics amb motius florals, al carrer de Russafa, 53 (expedient 03711/2019/000198). [2022/10265]  
  
La Junta de Govern Local de l'Ajuntament de València, en la sessió del 29 d'abril de 2022, va adoptar l'acord que, en la part dispositiva, diu:  
«Primer. Concloure que la proposta de modificació puntual del Catàleg estructural de béns i espais protegits de naturalesa urbana de València per a la incorporació de la fitxa de protecció BRL Panells Ceràmics amb motius florals, al carrer Russafa, 53, redactada pel servei de planejament, no té efectes significatius sobre el medi ambient segons els criteris que establix l'annex viii del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
  
Segon. Resoldre favorablement l'avaluació ambiental i territorial estratègica, pel procediment simplificat, de la proposta de modificació puntual del Catàleg estructural de béns i espais protegits de naturalesa urbana de València per a la incorporació de la fitxa de protecció BRL Panells Ceràmics amb motius florals, redactada pel servei de planejament, i designar com a alternativa més idònia mediambientalment en l'actuació l'alternativa 1, descrita en el fonament de dret quart de l'informe ambiental, d'acord amb les condicions del fonament de dret sisé d'aquest informe.  
  
Tercer. Notificar el contingut de la resolució d'informe ambiental i territorial estratègic pel procediment simplificat, a totes les parts interessades que hi ha en la tramitació ambiental de l'actuació, incloent l'informe en la documentació de l'instrument de planejament urbanístic, identificant com a públic interessat als ressenyats en el fonament de dret cinqué de l'informe ambiental.  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana als efectes previstos en l'article 53 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de juny, del Consell.  
  
Cinqué. La resolució de l'informe ambiental i territorial estratègic pel procediment simplificat no és susceptible de cap recurs perquè es considera un acte de tràmit, sense perjudici dels recursos que, si escau, siguen procedents en la via contenciosa administrativa contra l'acte que aprova l'instrument de planejament corresponent, la qual cosa no és inconvenient perquè es puguen utilitzar els mitjans de defensa que s'estimen pertinents en dret.  
Sisé. La resolució de l'informe ambiental i territorial estratègic pel procediment simplificat perd la vigència i deixa de produir-ne els efectes propis si, després de publicar-se en el DOGV, no s'aprova el pla en el termini màxim de quatre anys des de la publicació. En eixe cas, l'òrgan promotor ha d'iniciar de nou el procediment d'avaluació ambiental i territorial estratègica simplificada del pla o programa.»  
  
  
València, 4 de novembre de 2022.- El secretari: Manuel Latorre Hernández.